
	[bookmark: nev]KERTÉSZ OLIVÉR GÁBOR
k.oliver0917@gmail.com
gépészmérnök
BSc, 3. félév
Óbudai Egyetem
Bánki Donát Gépész és Biztonságtechnikai Mérnöki Kar
	
[bookmark: _GoBack]






Témavezető:
	Dr. Tóth László
egyetemi docens, OE BGK




Főtengely szimering házöntvény öntőszerszám élettartamának növelése, megfelelő acélminőség kiválasztásával és optimális hőkezelésével

            Dolgozatom célja egy autóalkatrész nyomásos öntőszerszám élettartamának növelése volt. A szerszám fejlesztése során a megfelelő anyagminőség kiválasztását és az optimális hőkezelési technológia meghatározását tűztem ki célomul. Kutatásom alatt 6 darab szerszám készült el 4 változatban összesen 3 különböző anyagminőségből, amelyek a W302; DIEVAR és UNIMAX minőségek. A három szerszámacél közül az UNIMAX bizonyult a gyártás szempontjából a legnagyobb élettartamúnak, mivel használatával sikerült kiaknáznunk minden egyes problémát, ami az előzőekben a korai tönkremeneteleket okozta.
           A dolgozat második részében pedig a szerszámacélok hőkezeléseivel foglalkoztam. A hagyományos hőkezelést kiegészítettem egy mélyhűtéses hőkezeléssel mely hatására a szerszám élettartama még tovább növekedett. A végső változatban a geometria által okozott utolsó hibát is sikerült megoldani, amit az oldalanként eltérő terhelés, illetve igénybevétel okozott. Ezt úgy sikerült kiküszöbölni, hogy a terhelésekhez megfelelően változtattuk meg a keménységeket.
           Az eredmények különböző anyagvizsgálati módszerekkel lettek alátámasztva, mint a keménységmérés, érdességmérés és koptatóvizsgálat. Konklúzióként a kezdeti anyagminőségből készült és hagyományosan hőkezelt szerszámhoz képest a már mélyhűtéssel hőkezelt és UNIMAX acélból gyártott öntőszerszám élettartama jelentősen megnövekedett, azaz az eredeti 6.000 darab hibátlanul legyártott alkatrész 280.000 darabszámura nőtt.



